CELEX: 62015CN0381
Language: mt
Date: 2015-07-17 00:00:00
Title: Kawża C-381/15: Talba għal deċiżjoni preliminari mressqa mill-Audiencia Provincial de Zamora (Spanja) fis-17 ta’ Lulju 2015 – Javier Ángel Rodríguez Sánchez vs Caja España de Inversiones, Salamanca y Soria SAU (Banco CEISS)

14.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 302/26
            
         Talba għal deċiżjoni preliminari mressqa mill-Audiencia Provincial de Zamora (Spanja) fis-17 ta’ Lulju 2015 – Javier Ángel Rodríguez Sánchez vs Caja España de Inversiones, Salamanca y Soria SAU (Banco CEISS)
   (Kawża C-381/15)
   (2015/C 302/33)
   Lingwa tal-kawża: l-Ispanjol
   
      Qorti tar-rinviju
   
   Audiencia Provincial de Zamora
   
      Partijiet fil-kawża prinċipali
   
   
      Rikorrent: Javier Ángel Rodríguez Sánchez
   
      Konvenut: Caja España de Inversiones, Salamanca y Soria SAU (Banco CEISS)
   
      Domandi preliminari
   
   
               1)
            
            
               Il-fatt li l-konstatazzjoni ta’ nullità minħabba n-natura inġusta tal-klawżola dwar rata ta’ interessi minima li ddaħħlet fil-kuntratt ipotekarju, tipproduċi retroattivament l-effetti tagħha mhux fid-data ta’ konklużjoni tal-kuntratt iżda f’data sussegwenti, huwa kompatibbli mad-Direttiva tal-Kunsill 93/13/KEE (1), tal-5 ta’ April 1993, dwar klawżoli inġusti f’kuntratti mal-konsumatur?
            
         
               2)
            
            
               L-applikazzjoni tal-klawżola inġusta matul il-perijodu ta’ żmien stabbilit mill-Qorti Suprema tagħna tagħti lok għal arrikkiment indebitu favur il-parti kontraenti li hija bejjiegħ jew fornitur mhux previst mil-leġiżlazzjoni Komuntarju, peress li ma tistabbilixxix mill-ġdid l-ekwilibriju tal-provvista tas-servizzi bejn il-partijiet u tagħti vantaġġ lill-parti kontraenti li introduċiet il-klawżola finanzjarja ddikjarata inġusta?
            
         
               3)
            
            
               Ir-riskju ta’ tfixil serju għall-ekonomija nazzjonali bħala limitazzjoni fl-applikazzjoni u effetti ta’ klawżola, japplika għal kawża individwali mressqa minn konsumatur jew bil-kontra, f’din il-kawża individwali, dan it-tfixkil serju huwa dak ikkawżat lis-sitwazzjoni finanzjarja tal-konsumatur minħabba l-limitazzjoni tal-effetti tal-klawżola nulla għall-perijodu ta’ żmien indikat?
            
         
      (1)  ĠU Edizzjoni Speċjali bil-Malti, Kapitolu 15, Vol. 2, p. 288.